CELEX: 32005R0219
Language: fi
Date: 2005-02-10
Title: Komission asetus (EY) N:o 219/2005, annettu 10 päivänä helmikuuta 2005, neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanialan tuottajajärjestöjen osalta annetun asetuksen (EY) N:o 919/94 muuttamisesta

11.2.2005   
            
            
               FI
            
            
               Euroopan unionin virallinen lehti
            
            
               L 39/9
            
         
      KOMISSION ASETUS (EY) N:o 219/2005,
   annettu 10 päivänä helmikuuta 2005,
   neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanialan tuottajajärjestöjen osalta annetun asetuksen (EY) N:o 919/94 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1) ja erityisesti sen 9 artiklan,
   sekä katsoo seuraavaa:
   
               (1)
            
            
               Komission asetuksessa (EY) N:o 919/94 (2) määritellään tuottajajärjestöjen hyväksymisedellytykset, ja sen liitteessä I vahvistetaan erityisesti kaupan pidettävän tuotannon vähimmäismäärä ja tuottajien vähimmäismäärä, joka järjestöjen on osoitettava.
            
         
               (2)
            
            
               On syytä määritellä Kyproksen tuottajajärjestöihin sovellettava kaupan pidettävän tuotannon vähimmäismäärä ja tuottajien vähimmäismäärä.
            
         
               (3)
            
            
               Jotta varmistettaisiin tuottajille annettujen taloudellisten tehtävien suorittaminen tuotannon ja kaupan pitämisen alalla, lisättäisiin kaupan pitämisestä saatuja tuloja ja tehostettaisiin alan hallinnointia, on edistettävä entistä suurempien yksiköiden perustamista ja sitä varten vahvistettava jäsenten lukumäärää ja kaupan pidettävää tuotantoa koskevat vähimmäismäärät Kyproksen osalta tuotantoalueen banaanintuotantoon nähden korkealle tasolle.
            
         
               (4)
            
            
               Asetus (EY) N:o 919/94 olisi sen vuoksi muutettava.
            
         
               (5)
            
            
               Tässä asetuksessa säädetyt toimenpiteet ovat banaanin hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 919/94 liite I tämän asetuksen liitteellä.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 10 päivänä helmikuuta 2005.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 47, 25.2.1993, s. 1. Asetus sellaisena kuin se on viimeksi muutettuna vuoden 2003 liittymisasiakirjalla.
   
      (2)  EYVL L 106, 27.4.1994, s. 6. Asetus sellaisena kuin se on viimeksi muutettuna asetuksella (EY) N:o 1042/2002 (EYVL L 157, 15.6.2002, s. 43).
   
      LIITE
      
         
            ”LIITE I
            
                        Yhteisön tuotantoalue
                     
                     
                        Jäsenten vähimmäismäärä
                     
                     
                        Kaupan pidettävän banaanituotannon vähimmäismäärä (tonnia nettopainoa)
                     
                  
                        Kreikka (Kreeta ja Lakonia)
                     
                     
                        4
                     
                     
                        40
                     
                  
                        Espanja (Kanariansaaret)
                     
                     
                        100
                     
                     
                        30 000
                     
                  
                        Ranska:
                     
                     
                        —
                     
                     
                        —
                     
                  
                        
                                    —
                                 
                                 
                                    Guadeloupe
                                 
                              
                     
                        100
                     
                     
                        30 000
                     
                  
                        
                                    —
                                 
                                 
                                    Martinique
                                 
                              
                     
                        100
                     
                     
                        30 000
                     
                  
                        Kypros
                     
                     
                        125
                     
                     
                        5 000
                     
                  
                        Portugali (Madeira, Azorit ja Algarve)
                     
                     
                        5
                     
                     
                        10”